पाएं अपने शहर की ताज़ा ख़बरें और फ्री ई-पेपरडाउनलोड करें
अप्रैल में कोरोना महामारी का भयंकर रूप झेल चुके जिले के लोगों के लिए मई में तसल्ली भरी खबरें आ रही हैं। 2 से 6 मई के बीच लगातार 5 दिनों तक नए केस 100 से कम मिले। गुरुवार को भी 83 नए केस सामने आए। अप्रैल में औसत हर दिन 126 नए केस मिले थे। ये औसत मई के 6 दिनों में घटकर 86 पर आ गया। संक्रमण दर भी अप्रैल में 25.64 प्रतिशत थी, जो अब 11.61 प्रतिशत पर आ गई। यानी 15 प्रतिशत तक की कमी दर्ज की गई।
अब जिला अस्पताल में कोरोना वार्ड के बेड भी खाली होने लगे हैं। ऐसे में जो पॉजिटिव मरीज दूसरे वार्डों में भर्ती किए गए थे, उन्हें कोरोना वार्ड में शिफ्ट किया जा रहा है। जिले में बनाए गए तीन बड़ आइसोलेशन सेंटर भी लगभग खाली पड़े हैं। थांदला के सेंटर में अभी एक भी मरीज नहीं है। गोपालपुरा हवाई पट्टी और पेटलावद के सेंटर में भी ना के बराबर मरीज भर्ती हैं। हालांकि मई के 6 दिनो में 2 मरीजों की मौत हुई है। अब तक सबसे ज्यादा मौत अप्रैल में 15 लोगों की हुई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn